JohanHeinsen/ENO huggingface dataset:
Aalborgs Stifts Adresseavis, 1825-07-27
Nye Lodsedler til 1ste Classe af det 76de Kongelige Kjøbenhavnske Classe=Lotterie kan hos mig erholdes for 2 Rbd. Stykket, og mindre Dele i Forhold hertil. De som i det 75de Lotterie have erholdt Frielodder, ville behage at lade samme ombytte inden den 9de August næstkommende. Designation over Gevinsterne udkommer i næste Avis. Gevinsternes Udbetalinger fortsættes nu. Aalborg den 26de Julii 1825. Bech.
Aalborgs Stifts Adresseavis, 1825-07-27
Et ungt Menneske, 17 Aar gammel, fra Lolland, ønsker sig anbragt enten ved Contoirforretninger, eller ved en eller anden Konst eller Profession, eller og ved Søen, ligemeget, naar han blot kunde komme i Vei. Addresse-Contoiret giver nærmere Underretning.
Aalborgs Stifts Adresseavis, 1825-07-27
Stoltzer og Eidammer Oste, fransk Viinæddike, fint Riismeel, Lyneborger Salt, Punsch-Essents, god stærk Rum, friske Citroner, hamborger Hvedemeel, engelsk Fajance og bohmiske Glasvare m. m. m., faaes til billige Priser hos Rybsahm.
Aalborgs Stifts Adresseavis, 1825-07-27
Schous Udtog af Forordninger for 1824, heftet 72 s. faaes Rottbøll Sadolin, hos Boghandler og Bogbinder.
Aalborgs Stifts Adresseavis, 1825-07-27
Almanakker for Aaret 1826 a 100de 9 Rbd. 4 Mk., faaes hos Rottbøll Sadolin. De Værelser og Leiligheder, hvortil hører Kjælder, Bryggerhuus, Hauge, Haugestue, en stor Sal og adskillige Kamre, hvilke hidtil beboes og benyttes af Hr. Bogtrykker Wandall, er til næstkommende Flyttedag at erholde til Leie, om hvilken Henneberg. accorderes med Aalborg den 23de Juli 1825. 3de rummelige Værelser med Spisekammer og Kjøkken, samt desuden Huusleilighed for 3de smaa honette Familier, er at faae til Leie i Huset No. 622 paa Søndergade, af Søren Ravnkilde.
Aalborgs Stifts Adresseavis, 1825-07-27
Auction. Fredagen den 29de Juli Formiddag Kl. 10, bliver paa Aalborg Byetingsstue ved offentlig Auction bortsolgt nogle, afgangne Jens Jensen Digmanns Stervboe af NørreSundbye tilhørende Boggjeldsfordringer, samt en, samme Boe tilhørende Obligation, udstædt af Peder Severinsen, Kudsk, af Nørre-Sundbye, med 2den Prioritet i hans sammesteds beliggende Huus, stor 150 Rbd. Sølv. Aalborg den 25de Juli 1825. Schmidt.
Aalborgs Stifts Adresseavis, 1825-07-30
Udlandet. England.
Aalborgs Stifts Adresseavis, 1825-07-30
Fra Calcutta er der kommet Tidender til London af 3die Marts, som melde den vigtige Efterretning om Fortet Rungpaars Jndtagelse ved de brittiske Tropper. Fortet maatte capitulere, og de birmaniske Tropper, (10,000 Mand, hvoraf dog kuns den tredie Deel bar Vaaben) erholdt fri Afmarsch. Ved denne Erobring er, efter den brittiske Chefs Meening, det hele Kongerige Assam kommet under brittisk Herredømme, hvilket maa have en afgjørende Jndflydelse paa Krigens Tilendebringelse, da Birmanerne vanskelig ville saa disse Lande, som de siden 1820 undertvang, tilbage. Derimod har den ved Rangoon værende brittiske Armee til den 4de Februari været uvirksom; den gjorde ligeledes Anstalter til en Expedition i det Jndre. Nabofolkene, som Siameserne og Peguanerne ere Englænderne oprigtig hengivne og, efter alle Udsigter, vil den nærværende Krig ikke ende lykkeligere for Birmanerne, end de Jndfødtes forrige Krige mod Britterne. Alle Englændernes Operationer ere blevne udførte ved indfødte Tropper.
Aalborgs Stifts Adresseavis, 1825-07-30
Capitain Klapperton og Capt. Peru foretage for Regjeringens Regning en ny Reise til det Jndre af Afrika. J Porsmouth bliver allerede en Krigschalup sat i Beredskab for dem.
Aalborgs Stifts Adresseavis, 1825-07-30
Paa Børsen i London gik Rygtet om et mislykket Forsøg med at myrde Keiseren af Brasilien. Adskillige Personer skulle være arresterede og ere indtil videre blevne afsendte til Øen da Cobras. - Formedelst Opførselsen af den nye St. Catharine Dock blive ikke mindre end 1100 Huse og 1 Kirke nedrevne. - Den 10de Juni er Skibet Baron von Reufrev løbet af Stabelen i Quebeck, dets Drægtighed er 1400 Tons større end det sjunkne Skibs, Columbus Told-Jndtægterne i Liverpool have i sidste Qvartal beløbet sig til over 1 Million Pd. Sterling.
Aalborgs Stifts Adresseavis, 1825-07-30
J den senere Tid ere flere Skibe komne fra Udlandet til Liverpool, end det i adskillige Aar i een Uge har været Tilfældet, nemlig henimod 100 Skibe, Kystfarere og Skibe som kom fra Jrland, uberegnede. J fem Dage kom næsten 50,000 Baller Bomuld fra de Forenede Stater og Brasilien, som har trykket Priserne, der ogsaa ere faldne i Newyork.
Aalborgs Stifts Adresseavis, 1825-07-30
Spanien. Den 18de Juni kom den engelske Fregat Active med den portugisiske Gesandt, Hr. Percira, fra Algier til Cadix. Som Fregatten løb ind i Bayen, blev den ved Jndløbet praiet af en fransk Krigsbrig, og paalagt at iagttage Qvarantainelovene, hvorpaa fulgte det Svar: at Chefen paa Active ikke erkjendte andet Flag i denne Bay end det spanske. Den overordentlige Qvarantainecommission dømte, at Skibet skulde kun i 24 Timer holde Quarantaine. En anden Misforstaaelse med Chefen paa den franske Brig paafulgte, i det Capitain Rodwey, da en Londoner Paketbaad ankom, strax afsendte sin Baad til samme, og lod spørge, om han paa nogen Maade kunde være behjelpelig. J nogen Tid ere flere franske Krigskibe ankomne til Barcelona, som, efter nogles Mening, skulde oversætte spanske Tropper til de baleariske Øer, for at forstærke det Corps, som der ligger i Garnison, og sætte det istand til at modsætte sig ethvert Angreb af de columbiske Corsarer. De Constitutionelle som fra forskjellige Egne af Riget flygtede til Barcelona, vilde neppe længe uforstyrret kunde blive der, da Royalisterne allerede høit give deres Misfornøielse derover tilkjende.
Aalborgs Stifts Adresseavis, 1825-07-30
Den 2den Juli havde den forrige Vicekonge i Pern, General Laserna, en Audien; hos Hs. Majestæt Kongen af Spanien og blev paa det naadigste modtagen. Efter en anden Beretning skal samme have erholdt befaling, at forlade Hovedstaden inden 24 Timer. - J de forskjellige Ministeriers Bureauer have adskillige Forandringer fundet Sted. Alle Embedsmænd, som ikke udmærke sig ved en særdeles royalistisk Tænkemaade, miste deres Embeder. -
Aalborgs Stifts Adresseavis, 1825-07-30
Provindsial=Milits=Regimenterne fra Salamanca og Cindad Rodrig have erholdt befaling til, at rykke op til de baskiske Provindser, for der at opretholde Kongens Anseelse. Den Befaling, at alle de Personer som ingen Embede eller Tilladelse have til, at opholde sig i Madrid, skulde forlade Staden, bliver saa strængt bragt i Udførelse af Politie=Jntendanten, at selv General Secretairen ved den apostoliske Junta har maattet begive sig bort. En skrækkelig Tørke truer Landet med Mangel og Elendighed, og for at bringe Ulykken til det høieste, er Estremadura, een af de frugtbareste Provindser, hjemsøgt af Græshopper. Den Madrider Garette indeholder et langt Decret om disses Ødelæggelse.
Aalborgs Stifts Adresseavis, 1825-07-30
Tyrkiet. Een til Zante den 13de Juni ankommen Paketbaad, medbringer den Efterretning, at Ægypterne vare indsluttede i Nissi de Calemata. Over 20,000 Grækere skulle der være forsamlede og flere græske Corps ere i Anmarsch, mod Messenien. Tillige erfarer Man, at de i Salona, beleirede Albanesere have overgivet sig til General Gurapaa Naade og Unaade. Breve fra Patras bekræfte disse Efterretninger. Den ægyptiske Flode er afgaaet til Candia, for at overføre en fra Alexandrien dertil ankommen Division af 5000 Mand Ægyptere til Morea. Jbrahim Pascha rykker frem langs med Søkysten mod Napoli di Malvasia. Colocotronis Ansættelse paa ny har foraarsaget Uenighed blandt Grækerne, og vil vist ikke være uden væsentlig Jndflydelse paa hans hæftige Modstander, Gouras Operationer. Colocotroni skal allerede have tilvendt sig den civile og militaire Magt, og ladet Fyrsten Maurocordato, saavelsom den forrige Krigsminister Coletti, halshugge.
Aalborgs Stifts Adresseavis, 1825-07-30
Efter Breve fra Livorno skal Grækerne i det østlige Grækenland have vundet en glimrende Seier. Den tyrkiske Armee var deelt i tre Corps. Den første Afdeling af samme blev ødelagt ved Ambiani af den brave General Gura. Chefen og adskillige Officerer bleve fangne, og de øvrige enten nedsablede eller adsplittede. Det andet Corps er indsluttet i den gamle Fæstning ved Salona, og vil uden Tvivl være nødsaget til med det første at overgive sig. Det tredie, som ligeledes blev slaget, har adspredt sig til alle Sider. Jbrahim Pascha, der var ubetænksom nok til at rykke frem til Arcadien, er i et District ved Messenien, omringet af Grækerne, og vil neppe kunne undkomme.
Aalborgs Stifts Adresseavis, 1825-07-30
Til Odessa ere indløbne Efterretninger fra Constantinopel af 20de Juni, som skildre de Uhæld der have rammet Capudan-Pascha langt betydeligere end Man tilforn havde formodet. Efter græske Angivelser har Capudan-Pascha fra 26de Mai til 4de Juni udholdt en Mængde Fægtninger, som alle udfaldt til Tab for ham. J alle disse Fægtninger mistede han 1 Fregat og 2 Corvetter, som bleve brændte; en anden Fregat blev, medens den var i Brand, dreven til Syra; 8 Brigger tilligemed 12 Schalupper, 3 Goeletter og 7 Transportskibe bleve erobrede af Sachtury.
Aalborgs Stifts Adresseavis, 1825-07-30
Efter en frankisk Capitains Udsagn, der mødte den tyrkiske Flode den 6te Juni ved Øen Milo, bestod samme endnu af 18 Skibe, nemlig 7 Tremastere og 11 Brigger. Sachturi fulgte dem i en Afstand af 4 Mile. - Efter et i Constantinopel herskende Rygte skulde Grækerne endnu engang have angrebet Capudan-Pascha og brændt et tremaster Skib. Nogle fortælle endog, han skal være taget til Fange, i det han vilde redde sig, og andre, at han skal være sprængt i Luften. Hvad der synes at give disse Rygter Troværdighed, er, at Sultanen allerede den 17de skal have udnævnt Paschaen af Scios til Capudan-Pascha.
Aalborgs Stifts Adresseavis, 1825-07-30
Brussel. Den 13de Juli fandt paa det herværende Raadhuus er glimrende Fest Sted som Øvrigheden her havde foranstaltet. Der var hverken sparet Møie eller Bekostning for, paa det værdigste at modtage Dr. MM. Den store Dandsesal var rigt og smagfuldt udpyntet i gothisk Stil elleve Lysekroner bare over 700 Voxlys, som udbredte et blendende Lys. Klokken 8 1/2 kom den kongelige Familie: Prinds Friedrik aabnede Ballet med sin unge Gemalinde og Prindsesse Mariane dandsede med den østerrigske Minister. Mod Midnat blev i otte Sale anrettet en prægtig Souper. Hs. Majestæt Kongen havde alt før begivet sig bort. Een af Dagene giver den preussiske Minister ved det herværende Hof en glimrende Fest.
Aalborgs Stifts Adresseavis, 1825-07-30
Fædrelandet.
Aalborgs Stifts Adresseavis, 1825-07-30
Kjøbenhavn. Louisenlund, den 23de Juli. Formedelst det uroelige Veir er Deres Majestæters Afreise, som var berammet til i Dag, udsat nogle Dage.
Aalborgs Stifts Adresseavis, 1825-07-30
Under 3die Juni er udkommen en Plakat, som bestemmer den Thara, der for Fremtiden skal godtgjøres ved ind- og udgaaende Varers Fortoldning i Hertugdømmene Slesvig og Holsteen. Naar de Handlende maatte ansee denne Thara at være for liden, da er det dem tilladt at fortolde efter nøiagtigen undersøgt og befunden Nettovægt, dog saaledes, at der ikkun da maa viges fra den anordningsmæssige Thara, naar den ved Undersøgelsen udfundne afviger mere end 1/2 Deel fra den lovbestemte Thara, og at de Handlende ved slige Undersøgelser bør afvente Toldbetjenternes beleilige Tid.
Aalborgs Stifts Adresseavis, 1825-07-30
For at Handskefabrikationen saavidt muligt atter maatte ophielpes, er det ved Kongel. Resolution af 30te April sidstleden allernaadigst tilladt Handskemagerne i Randers, ved Udøvelsen af deres Profession, at benytte enhver Medhielp, endog af Fruentimmer, ligesom og Cancelliet er bemyndiget til, paa derom indgiven Ansøgning fra andre Kjøbstæder, ad mandatum at maatte tilstaae de der etablerede Handskemagere samme Begunstigelse.
Aalborgs Stifts Adresseavis, 1825-07-30
Familien Ferruzi fra Bergamo i Jtalien gav nylig en Concert i Herkuless Pavillon i Rosenborg Slotshave, under aaben Himmel, ved Oplysning af Lamper. Cours den 26de Juli. Hamb. 2 M. - , a vista 211. Specier 213. - Specier solgtes til 12 Rbmk. 12 1/2 s. Bank-Disconto 5 pC. - Norske Speciessedler pr. 100 Specier 194 1/2 a 195 Rbd. Sedler. - Svenske Sedler 1 pr. Rdlr. Rigsgjeld 521 a 53 Rbs. Tegn. - 4 pCt. Kongelige Obligationer (uden Rente) 95 a 95 1/4 Rbd. Sedler. - Dito Dito 90 a 90 1/2 i Banco. - Nationalbank-Obligat. (af Laanet 4de Februar 1820) 103 a 103 1/2 Rbdlr. r. S. Dito Dito 110 1/4 Rbd. i Sedler. - Hamborger Laan af 1819 Bcomk. 3000 99 1/2 a 100 Banco. - Dito Dito Bcomk. 4000 99 1/2 a 100 Banco. - 6 pC. norsk Laan, ved Hambro & Søn 106 a 106 1/2 i Banco. - 4 pC. Dito nye 98 1/2 a 99 i Banco. - Asiatiske Actier 89 a 90 i Sedler. - 3 pC. nye danske Obligationer, 3 M. efter at samme ere udstædte, 70 1/4 a 70 3/4 L. Sterling. 1 L. Sterling beregnet til 14 Bmk.
Aalborgs Stifts Adresseavis, 1825-07-30
Cours: Hamborg den 26de Juli. St. Petersborg 9 1/2. - London 35, 7 1/2. - Lissabon 37. - Amsterdam k. S. 106, 2 M. 106 1/2. - Kjøbenhavn k. S. 210 1/2. - Specier 1 7/8 A. Helsingøer, den 14de Juli.
Aalborgs Stifts Adresseavis, 1825-07-30
Skibscapitain Thomas Johannes Smit, førende Kosskibet Harlingen af og fra Harlingen, som passerede Sundet den 9de Mai sidstleden, bestemt til Riga, beretter ved sin Tilbagekomst derfra den 7de denne Maaned, at da han den 13de Maj dette Aar krydsede i Østersøen med S. O. Storm, omtrent 3 Mile paa denne Side Bornholm, blev han noget vaer i Søen, der syntes at være en Vager, men snart opdagedes at være en Baad, som gjorde Nødsignal; Capit. Smit holdt strax af for Vinden, for at naae Baaden, som Skibet dog i Farten skjød forbi, hvorved de i Baaden værende tvende Menneskers Skrig om Hielp hørtes, hvorfor han atter lod Skibet vende og da det var nær nok Baaden, lægge Bak, udkastede et Toug, som blev fanget, og Baaden derved halet til Skibet, hvorved de tvende Mænd, som Bølgegangen hævede, bleve grebne i Skuldrene og frelste; Baaden sloges i samme Øieblik i Splinter og sank. De Reddede forklarede nu at være samme Dags Morgen Kl. 6 udgangne fra Landet for at fiske, men ved opkommende Storm fordrevne til Søes, og kunde med al Anstrængelse ikke igjen naae Landet, da Stormen var for stærk til at føre Seil, at de nu ved flere Timers Roening vare blevne Hudløse og saa udmattede, at de ei længer kunde holde Baaden Læns, men ufeilbar om faa Øieblikke vare blevne et Rov for Bølgerne, som de ikke længere mægtede at kæmpe imod, hvis de ikke just i rette Tid vare blevne frelste af den overhængende Dødsfare. Capit. Smit gik derpaa til Ankers under Rønne; Dagen derpaa, Løverdag, vedblev Stormen med forstærket Heftighed; men da Veiret Søndagen den 15de bedagede, opsatte man Flag, hvorefter en Baad med 8 Mand udkom fra Landet, som til deres største Glæde erfarede, at de tvende Mænd, som man i to Dage havde savnet, forgjeves eftersøgt paa hele Øekysten, og som man allerede ansaae forlorne, lykkeligen vare frelste.
Aalborgs Stifts Adresseavis, 1825-07-30
Aalborg. Det Beckerske Selskab forlader idag Aalborg, hvor det har vundet meget bifald. J Torsdagsaftes efter Forestillingen af Das Donauweibchen No. 2 fremkaldtes Jfr. Becker; hun modtoges med almindelig bifaldsklappen og Bravo. Selskabet skal ville give nogle faa Forestillinger i Aarhuus i Markedstiden, derefter drage til Randers og Viborg. Maaske kan man atter i Aalborg vente den Fornøielse at see dets Forestillinger.
Aalborgs Stifts Adresseavis, 1825-07-30
Frederikshavn har i disse Dage havt sit første offentlige Marked. Da det ikke findes anført i Almanakken, kan man vel ikke antage, at Alle havde Kundskab derom. Jmidlertid havde Nyheden dog bragt en Mængde Mennesker sammen, og Handelen havde neppe blevet ringe, hvis Markedsgjæsternes Lommer ikke havde havt Tæring. Nogle Kræmmere have rost dette Marked og foretrække det forSæbymarked. Af Boder vare vel omtrent 30, hvoraf en Trediedeel med Sko og Støvler, de to Deele med Alenkram og Nips. Et Par med Brød, Aal og Brændeviin, og nogle Borde med nogle Smaating. Der fandtes 3 Læs Fisk fra Aalbek, men hvoraf næsten intet solgtes, sandsynlig fordi Egnens Beboere selv har nok, og Omegnens havde forsynet sig paa de andensteds holdte Markeder.
Aalborgs Stifts Adresseavis, 1825-07-30
Skibe, ind- og udclarerede ved Aalborg Toldkammer.
Aalborgs Stifts Adresseavis, 1825-07-30
Den 25de Juli. Jndclareret, J. Kongsbach fra Drammen, med Ballast. - Udclarerede, O. Jensen til Norge med Rug. A. Thoresen til dito med Korn og Fedevare. H. Bjørnsen til Østerriisøer med Kornvare og Sviin. P. Fischer til Kjøbenhavn med Havre, røgede Aal, saltede Sild og Uld m.m. J. Sørensen til dito med Rug. Den 26de. Jndclarerede, L. C. L. Sand fra Kjøbenhavn med Tjære og Stykgods. S. Willumsen fra dito med Stykgods. G. Solberg fra Drammen med Bræder. O. Sørensen, fra Kragerøe med Trælast. N. H. Westernes fra Helsingøer, med Hvede, Hvedemeel og Gryn m.m. J. C. Koch fra St. Uedes med Salt og Kaffe. - Udclarerede, E. Knudsen til Norge med Kornvare, levende Lam m.m. N. N. Møller til Sæbye med Kalk.
Aalborgs Stifts Adresseavis, 1825-07-30
Den 27de. Jndclareret, P. P. Moldt fra Kjøbenhavn med Hør og Fjer m. m. - Udclarerede, J. C. Friis til Mariager med Ballast. P. Jensen til Kjøbenhavn med Rug og Flyttegods. W. Nielsen til dito med Havre. F. G. Krohn, til Altona med Uld, Huder, Skind m.m. Th. O. Wall til Tønsberg med Korn og Fedevare samt levende Sviin.
Aalborgs Stifts Adresseavis, 1825-07-30
Aalborg Kirker. Niende Søndag efter Trinitatis prædiker til Høimesse i Budolphi Kirke Hr. Dr. Claudi, til Aftensang Hr. Henneberg. H. H. Hr. Stiftsprovst Schierup agter at høitideligholde sit Jubilæum i Frue Kirke. Gudstjenesten begynder Kl. præcise 12, og begge Kirkens Dørre holdes lukkede indtil Sammenringningen ophører, for hvem der ikke med Seddel fra Kirkens Værge beviser, at have Stoel eller Stade i Kirken.
Aalborgs Stifts Adresseavis, 1825-07-30
Døbte. Den 24de Juli, Arbeidsmand N. Christensens Søn, Laurit; Christian; Fadd. Mad. Johannsen, Jfr. Tvistmann, Kjøbmændene, Krag og H. P. Hansen, Viinhandler Borregaard, Handelsbetjent Prehm, Ølbrygger Schrøder. Den 28de, Brændeviinsbrænder J. Svendsens Søn, Peter; Fadd. Mad. Th. Borregaard, Frøken C. Hornsyld, Kammerraad Strandgaard, Apotheker Kayerød, Kjøbmændene, Hilligsøe, Johannsen, Viinhandler Weile, Gartner Thisted.
Aalborgs Stifts Adresseavis, 1825-07-30
Ved Tallotteriets 1065de Trækning i Wandsbeck udkom: No. 5. 40. 23. 52. 72.
Aalborgs Stifts Adresseavis, 1825-07-30
J Anledning af en ædel Kone Frue Cancellieraadinde Nissens Henslumring. paa Siegsgaard, den 21de Juli 1825. Herrens Soel paa Herrens Himmel blinkte, Sidste Blund saa blid var den; Herrens Haand sin Tjenerinde vinkte Bort fra Jord til elsket Mage hen. Græder ei, thi virksom, dydig, troelig Fulgte Hun Naturens hulde Bud; Sørger ei. Af Søvnen er saa roelig Efter Arbeidsdag - og Sjælen glad hos Gud. V..... d.
Aalborgs Stifts Adresseavis, 1825-07-30
Bekjendtgjørelser. Paa egne og Families Vegne bevidnes det respective Aalborger Publicum og de i Særdeleshed, som saa godhedsfuld bidrog til at det blev os mueligt at give vore Forestillinger saameget til Publicums Tilfredshed som det stod i vor Magt, den forbindtligste Tak. - J det vi herved give os den Frihed at anbefale os paa det bedste, kunne vi tillige ikke undlade at bemærke, at Erindringen om Staden Aalborg stedse vil være os dyrebar og uforglemmelig. Aalborg, den 30te Juli 1825. Becker.
Aalborgs Stifts Adresseavis, 1825-07-30
J afgangne Præsteenke Madame Helverschous Stervboe her i Aalborg, afholdes en Skiftesamling Fredagen den 12te August førstkommende Eftermiddagen Kl. 3 slet, i mit, Viinhandler Nørgaards Huus; hvilket herved, samt at Skiftet, om mueligt, attraaes optaget til Slutning bemeldte Dato, bekjendtgjøres til alle Vedkommendes behagelige Efterretning, af Undertegnede Boets Executores testamentii. Aalborg den 27de Julii 1825. A. Nørgaard. Jens A. Nørgaard. Til en sluttet Læder Agestoel, der ikke er forsasket, paavises en Liebhaber paa Addresse-Contoiret.
Aalborgs Stifts Adresseavis, 1825-07-30
Hos Undertegnede, boende paa gammel Torv, faaes følgende størstedelen nye hjemkomne Vare, til billige Priser, i større og mindre Partier: Couleurte Merinos og Bombasinger, moderne Sirtser, Meubel- og Sirtskattuner, smukke tærnede, glatte og stribede Bomuldstøier, fine glatte og figurerede Cambritser, Musseliner, Gager, Muller, Jaconetter, Gardintøjer, Gardinfryndser og Agramaner, fine og grovere blegede Hampelærreder, hvide og sorte Sleslærreder, couleurte Cambritser, flere Couleurer fint og grovt Klæde, flere Slags couleurte Bomuldsfløiler, gode dobbelte sorte, blaa, røde og gule Silke Mands=Halstørklæder, hvide fine Jaconets Mands dito med Borter, flere Sorter Lærreds Lommetørklæder, alle Couleurer Syesilke og Orgensin, fine forgyldte Kjoleknapper, større og mindre blaa og grønne Nanquins Paraplyer, smukke Dame kamme, flere Sorter smukke Modebaand og alle Couleurer, glatte Baand. Jens Ferslew.
Aalborgs Stifts Adresseavis, 1825-07-30
Tagsteen kan nu faaes hos Justitsraad Kjellerup. En Guld Brystnaal med en ægte Deamant, er den 29de Juli sin Eier frakommen. For Tilveiebringelsen betales en passende Douceur. Addresse-Contoiret giver Underretning. For en Familie kan en god Beboelse erholdes til Leie til næstkommende Flyttetid. Anvises fra Addresse-Contoiret.
Aalborgs Stifts Adresseavis, 1825-07-30
Hos Skipper N. Hansen, beliggende i Østeraae, ligefor Toldboden, kan bekommes godt Femmersk Hvedemeel, Boghvedegryn og Byggryn, Alt til billigste Priser. Tilkjøbs kan faaes en god Dreierbænk med Værktøi. Addresse-Contoiret giver Anviisning.
Aalborgs Stifts Adresseavis, 1825-07-30
Circa 150 Traver Rug, Byg og Havre vorder ved offentlig Auction bortsolgt, ifølge nærmere Bekjendtgjørelse ved Trommeslag, af P. N. Schytte.